Loja di fotografia ” Foto descontra” dentu sukupira, na sidadi Praia, robadu és madrugada dês kinta fera pá um quadrilha di asaltantis.
Kês asaltantis leba quasi tudu kuza ki staba na loja, cerca di más di meiu milhon di contu.
Quadrilha odjadu na madrugada tá romba porton pá guardas di sukupira más és ka consigui fazi nada dipôs ki asaltantis ameasás ku tirus di pistola.
Entri cuzas robadu, stá makinas di trá fotus, computadoris, txeu otus ekipamentus eletrônikus avaliadu na más di 500 mil escudu.
Polísia nacional ku polísia judiciáriu dja sabi dês situason y és últimu stá tá invistiga undi kês asaltantis stá pa tenta rikupera objetus pá intrega dono.
“Cabofree/ DYPK”
kea_Latn kea_Latn kea_Latn kea_Latn kea_Latn nob_Latn